Mwandishi wetu, Dar es Salaam Waziri wa Afya Maendeleo ya Jamii, Jinsia, Wazee na Watoto, Ummy Mwalimu amesema imethibitika uwepo wa wagonjwa wawili wa virusi vya corona baada ya kufanyiwa vipimo katika Maabara kuu ya Taifa ya Afya ya Jamii. Amesema mgonjwa wa kwanza ni mwanamume (61) raia wa Marekani anayeishi jijini Dar es Salaam ambaye kwa sasa amewekwa chini ya uangalizi maalumu kwa ajli ya taratibu za kitaalamu na mwingine pia ni mwanamume (24) raia wa Ujerumani aliyepo visiwani Zanzibar. Kuhusu mgonjwa wa Zanzibar, Waziri Ummy amesema taarifa zaidi   zitatolewa na Waziri wa Afya wa Zanzibar, Hamad Rashid. Hadi sasa idadi ya wagonjwa wa virusi vya corona nchini   imefikia watatu ambapo mgonjwa wa kwanza aliyegundundulika kuwa na maambukizi mkoani Arusha ni mwanamke.